## Referat fra Temadag i Distrikt 10 onsdag den 13. november 2019.

Mødested: Snorresgade.

Til stede var IT-frivillige fra: Amager 2300, Brøndby, Brønshøj-Vanløse, City, Frederiksberg, Herlev, Hvidovre, Ishøj, Rødovre, Tårnby, Vallensbæk, Østerbro.

Afbud fra Albertslund, Gentofte, Høje Taastrup, Dragør.

Ingen tilmeldte fra: Ballerup, Gladsaxe, Valby, Lyngby-Taarbæk, Glostrup.

**Dagsorden:**

* Temadage erfaringer fra Ishøj v/Preben Hansen
* Aktiviteter rundt om i landet, der hitter v/Judith Nathan
* Apple Sikkerhed v/Carsten Sjøholm fra Frederiksberg

**Temadage**

Ishøj er i 2019 startet med at holde temadage. Vi hørte om deres erfaringer med temadage. De har afholdt 3 forskellige temadage. Hver på ca. 2 timer.

1. MobilePay. Installation og prøve at bruge. 2 deltagere
2. Nethandel – sikkerheden omkring det. Eksempler. 10-15 deltagere
3. Overfør billeder til PC fra Kamera og telefon og USB. 10-15 deltagere

Erfaringer og gode råd se vedhæftede.

Samtale i mindre grupper på tværs af lokalafdelinger.

**Aktiviteter rundt om i landet**

Judith Nathan berettede fra sine besøg rundt om i landet.

De meget forskellige tilbud og muligheder lokalafdelingerne har. Hvilke aktiviteter hitter. Hvad efterspørger ældre?

Efter indlægget var der livlig diskussion om flere emner:

* MitID. Der var ønske om indlæg/undervisning/information. Det vil være oplagt, at få det fra Digitaliseringsstyrelsen til foråret, når løsningen er mere færdig.
* Lokale nyhedsbreve. Der var kritik af den løsning der er i øjeblikket. Medlemmerne forstår ikke, at nyhedsbrevet fra Ældre Sagen og de lokale nyhedsbreveer to forskellige ting, og at man skal tilmelde sig to forskellige steder. Nye medlemmer ved eller lægger ikke mærke til, at de tilknyttes en lokalafdeling, så de tror at et ’ja’ til nyhedsbrev dækker alle de tilbud, vi gerne vil give dem digitalt..

Præsentationer vedlagt.

**Apple sikkerhed**

Carsten Sjøholm fortalte historien om Apple og den meget store fokus på sikkerhed, som fra dag 1 har kendetegnet Apple. Herunder hackernes manglende fokus på at gå i krig med Apples systemer, deres hurtige reaktion på opdateringer, når et hul i systemet afsløres, og at man bør have et antivirusprogram, hvis man vil sikre sig i den korte periode, der kan gå inden opdateringer kommer.

Præsentation er vedhæftet.

18. november 2019 referent Lis Elholm